b'\n_START_ARTICLE_\n\xc5\xa0v. Olafo pilis\n_START_PARAGRAPH_\n\xc5\xa0v. Olafo pilis \xe2\x80\x93 \xc5\xa1iauriausia akmenin\xc4\x97 viduram\xc5\xbei\xc5\xb3 pilis pasaulyje, esanti Suomijoje. Pilis pastatyta 1475 metais Eriko Akselsono (Toto) \xc5\xa0vedijos regento. Pilis skirta apginti tuometin\xc4\x97 \xc5\xa0vedijos Karalyst\xc4\x97s \xc5\xbeem\xc4\x99 Savonij\xc4\x85 nuo Rusijos invazijos. Pilis pastatyta uol\xc4\x97toje Saimos e\xc5\xbeero saloje. Tai buvo gerai parinkta gynybin\xc4\x97 vieta, nes vanduo aplink sal\xc4\x85 neu\xc5\xbe\xc5\xa1ala net \xc5\xbeiem\xc4\x85._NEWLINE_1714 metais, \xc5\xa0iaur\xc4\x97s karo metu rus\xc5\xb3 kariai apsupo pil\xc4\xaf. Po ilgos apsiausties pilis tur\xc4\x97jo pasiduoti. Rus\xc5\xb3 valdymas t\xc4\x99s\xc4\x97si neilgai ir 1721 metais \xc5\xa0vedija pagal taikos sutart\xc4\xaf atgavo pil\xc4\xaf. 1743 m. Pagal Turku taikos sutart\xc4\xaf \xc5\xa0v. Olafo pilis v\xc4\x97l atiteko Rusijai, \xc5\xa1\xc4\xaf kart\xc4\x85 ilgesniam, beveik 100 met\xc5\xb3 trukusiam laikotarpiui._NEWLINE_Karin\xc4\x99 reik\xc5\xa1m\xc4\x99 pilis prarado 1809 metais, kai Suomija tapo autonomija Rusijos imperijos sud\xc4\x97tyje. Ta\xc4\x8diau Rusijos kariuomen\xc4\x97 pilyje i\xc5\xa1liko iki 1847 met\xc5\xb3. 1850 metais ir dar kelerius metus \xc4\x8dia buvo kal\xc4\x97jimas. 1860 m. kil\xc4\x99 du gaisrai labai apgadino pil\xc4\xaf. Poto sek\xc4\x97 restauravimo darbai, o galutin\xc4\x97 restauracija vyko 1961-1975 metais._NEWLINE_Dabar pilis priklauso Suomijai. Ji atidaryta visus metus, pritraukia daug turist\xc5\xb3, vyksta vestuv\xc4\x97s teatr\xc5\xb3 pasirodymai, koncertai. Liepos m\xc4\x97nes\xc4\xaf vyksta operos festivalis.'